SPALI แย้มโครงการร่วมทุนออสเตรเลีย “Balmoral Quay” กระแสดี ลุยสร้างเฟส2 คาดแล้วเสร็จปี 63
SPALI แย้มโครงการร่วมทุนออสเตรเลีย “Balmoral Quay” กระแสดี ลุยสร้างเฟส 2 คาดแล้วเสร็จปี 63
SPALI แย้มโครงการร่วมทุนออสเตรเลีย “Balmoral Quay” กระแสดี ลุยสร้างเฟส 2 คาดแล้วเสร็จปี 63
4 ก.ค. 2562

นายประศาสน์ ตั้งมติธรรม กรรมการ บริษัท ศุภาลัย จำกัด (มหาชน) หรือ SPALI เปิดเผยว่า จากการเข้าไปลงทุนในประเทศออสเตรเลีย ที่ผ่านมาได้รับผลตอบรับดี ล่าสุดบริษัทฯ ได้เริ่มก่อสร้างโครงการ Balmoral Quay (Rippleside) เฟส 2 ซึ่งมีมูลค่ากว่า 100 ล้านดอลลาร์ออสเตรเลีย
โดยมีบริษัท Kane Construction ซึ่งมีผลงานที่รับผิดชอบการก่อสร้างมากมาย เช่น โรงพยาบาล Geelong, GMHBA Stadium และสำนักงานใหญ่ NDIS ฯลฯ บริษัทร่วมทุนของโครงการนี้ได้วางแผนการก่อสร้างเฟส 2 โดยเริ่มลงเสาเข็มในพื้นที่ทั้งหมด 16.9 ไร่ และคาดว่าจะดำเนินการก่อสร้างเสร็จภายในปี 63
ด้านนาย Joe Gersh ประธานกรรมการ บริษัท Gersh Investment Partner ผู้แทนของ SPALI ผู้ลงทุนโครงการ กล่าวว่า เฟส 1 ได้ส่งมอบให้ลูกค้าหมดแล้ว เฟส 2 ขายหมดเรียบร้อยแล้ว และขณะนี้กำลังอยู่ระหว่างก่อสร้าง ซึ่งจะสามารถส่งมอบภายในเวลาปีครึ่ง ปัจจุบันลูกค้าได้ลงทะเบียนแสดงความสนใจเฟส 3 เป็นจำนวนมากกว่า 30% แม้ว่าอุปสงค์ในเมือง Geelong อ่อนตัวลง แต่ก็ถือว่าประชาชนยังคงมีกำลังซื้ออยู่มาก
นาย Theo Axarlis กรรมการผู้จัดการ บริษัท Gersh Investment Partner กล่าวเสริมว่า จากข้อมูลจากลูกค้าที่ลงทะเบียนทางอินเตอร์เน็ต จะเห็นได้ว่ามีผู้ที่สนใจโครงการนี้เป็นจำนวนมาก ซึ่งคาดว่าการก่อสร้างโครงการในเฟส 3-4 จะแล้วเสร็จประมาณปี 65-66 โดยจะมีทั้ง Townhouse 2-3 ห้องนอน และ Apartment 3 ห้องนอน ทั้งนี้ลูกค้าอาจมีโอกาสในการซื้อท่าสำหรับจอดเรือ (Marina Berths) ที่จะมีการเปิดขายเร็วๆ นี้